**Nada Filipović**

Profesorka engleskog jezika i književnosti, Nada Filipović osnovne i master studije završila je na Filološkom fakultetu Univerziteta u Beogradu. Od 2005. godine bavi se podučavanjem engleskog jezika u gimnaziji, pripremom za polaganje prijemnih ispita za filološku gimnaziju i filološki fakultet kao i za polaganje međunarodno priznatih ispita *FCE, CAE, TOEFL*. Svoje bogato iskustvo iskoristila je za pisanje udžbenika za osnovnu školu i gimnaziju. Koautor je udžbeničkog kompleta *English is Fun* za sedmi i deveti razred i udžbenika *Take a Chance* za prvi, drugi i treći razred gimnazije koji su odobreni od strane Ministarstva prosvete u Republici Srpskoj. Od 2019. izabrana je u zvanje pedagoškog savetnika. Učesnik je brojnih seminara, konferencija i letnjih škola. Član je udruženja nastavnika engleskog jezika ELTA. Konsekutivni je prevodilac i u slobodno vreme se povremeno bavi pisanim prevođenjem. Prevela je nekoliko knjiga od kojih je značajna *Snovi i nadanja* Noama Čomskog.

Posebnu sferu njenih interesovanja predstavlja komunikativni pristup u podučavanju gramatike, *CLIL* i projektna nastava. U svojim projektima sarađuje sa Ambasadom Sjedinjenih Američkih Država, Britanskim Savetom kao i sa drugim obrazovnim i kulturnim institucijama. U radu primenjuje savremene metode i tehnike. Nastoji da pobudi i probudi kreativnost i kritičko mišljenje kod učenika.

Nada uživa u dugim šetnjama u prirodi, čitanju, kulinarstvu i jogi.